Is om te blog en blogger te wees dieselfde ding? – Abrie dink hardop
4 Jul 2018 2 Nov 2018 • Abrie Joubert
For my English enabled friends, this is a blog challenge in my home language Afrikaans inviting us to share why we blog. Soon I will be back with an alternative to the defunct WordPress Photo Challenge, which will be done in English.
Tannie Frannie, ‘n tannie vir wie ek baie respek het (een van vele, wat sê ek… nee julle is nie almal tannies nie!) nooi ons uit om te vertel hoekom ons blog en daar hou sy ‘n agterdeur oop waarby ek nou inglip. Askies Frannie ek glip nie in nie; ek stamp die deur behoorlik uit sy skarniere. Haar woorde in kursief:
En (‘skuus Lou) as jy hierdie week bitter besig is,
pos sommer net weer een van jou eie gunsteling-inskrywings (en Abrie lees sommer aspris verkeerd en hoor: pos jou oorspronklike inskrywing).
Ek blog vanaf Februarie 2013 maar het eers ‘n blogger geword in April 2016.
In 2013 het ek begin blog na aanleiding van ‘n ingrype in my lewe wat op daardie stadium ‘n rooi-wyn Abrie (wat al hoe beter word soos wat hy ouer word) laat besef het hy is net so feilbaar soos die een langs hom. Die eerste inskrywing plaas ek hieronder aangesien bitter min mense dit sou gelees het, want ek het nie ander se blogs gelees nie. Ek het verwag dat iemand my griffels sou lees sonder ‘n quid pro quo (sonder interaksie vanaf my kant – without me returning the favour). Die oorspronklike salvo van 13 inskrywings het gestop na 3 maande.
Twee jaar daarna plaas ek weer 7 inskrywings, weereens gekoppel aan ‘n gebeurtenis naamlik ‘n Kruger – Mpumalanga vakansie, wat eintik net skakels na foto-albums is.
Skakel na oorspronklike salvo: ingrype in my lewe
Skakel na: Kruger – Mpumalanga vakansie
Dit was egter in April 2016 wat ek besluit het ek wil graag skryf, sonder iets spesifiek wat in my lewe gebeur het, bloot op grond daarvan dat ek lief geword het vir skryf. Daarmee saam het ek egter navorsing gedoen oor blogs en besef dit is nie iets wat kan gebeur sonder belangstelling in ander en wat in hulle woorde leef nie. Met hierdie tweeledige ingesteldheid, het ek ‘n blogger geword. Sedertdien het daar ‘n wonderwêreld van interaktiewe meelewing vir my oopgegaan.
Skakel na eerste inskrywing as blogger: Thermopylae
en hieronder is my eerste blog post uit die dae voordat ek ‘n blogger was.
My kinders spring sonder ‘n mat, maar ons Jouberts laat ons nie sommer daardeur onderkry nie.
Laat doen rustende en stress EKG. Kry angsaanval tydens stress EKG (sou later uitvind dit is deel van die simptome). EKG bevestig dat niks fout is met my hart nie.
Die aand beleef ek ‘n geweldige pyn in my borskas terwyl ek bestuur en is onder die indruk dat ek ‘n hartaanval kry. Ek stop en bel ‘n vriend wat naby bly wat weier om my huistoe te vat (ai ek het hardkoppige vriende) en word gehospitaliseer.
Donderdag 31 Jan 2013
Bostaande het Internis vir my gesê in my hospitaalkamer direk na scan. Voor dit het radiogravis (dit is nou nadat ek na die skanderingskamer gestap het) vir my gesê dat die dokter vir my die uitslag moet gee, maar dat hulle my nie gaan toelaat om terug te stap na my kamer nie…
Daardie opmerking het nogal ‘n impak op my psige gehad.
Vrydag 1 Feb tot Dinsdag 5 Februarie 2013
Woensdag 6 Feb 2013 tot ∞
Posted in Afrikaans,bloguitdagingTagged INR vlakke bleodklonte,Wat is 'n blogger,Wat is bloggingBookmark the permalink.
19 thoughts on “Is om te blog en blogger te wees dieselfde ding?”
4 Jul 2018 om 9:56 vm
Your hospital history is new to me.
I wish you a long en happy life.
4 Jul 2018 om 10:31 vm
Ek geniet altyd jou skrywes, Thermopylae het my diep laat dink en die een wat ek nou net gelees het, het vir trane in my oë gesorg. Dankie tog dat jy ‘n blogger geword het
4 Jul 2018 om 10:35 vm
Sjoe Abrie…jy het omtrent deur ‘n slegte ding gegaan. Ek is bly jy is vir ons gespaar. wat sou blogland sonder jou pittige stories en pragtige foto’s wees?
4 Jul 2018 om 11:16 vm
Ek is bly jy keef en ek is bly jy is ‘n blogger, maar die tit for tat deel van blogging … is ongelukkig ook waar. Hoe sou ons ander van hou weet as jy nie soms ons ou pogingkies ook lees nie? 😁
4 Jul 2018 om 7:27 nm
Soos gewoonlik, gee jy vir ons pitkos – dankie, Abrie, dis ‘n interessante en geldige onderskeid wat jy maak!
4 Jul 2018 om 7:50 nm
4 Jul 2018 om 7:57 nm
Tannie Frannie wie is die Lou waarna ek al paar bloggers sien verwys het neem is beeldspraak maar waar kom dit vandaan?
Op Litnet het Lou oor haar avonture as juffrou iewers in die Wes-Kaap geblog. Sy het ons op ‘n kol daarteen gewaarsku om ‘n sin met “En” te begin – vandaar die apologie! 🙂
4 Jul 2018 om 8:01 nm
Aah. En nou weet ek ook (skuus Lou).
4 Jul 2018 om 8:03 nm
Dis een van die goed wat ‘n ware blogger moet weet!
4 Jul 2018 om 8:22 nm
😂😂 I have arrived
4 Jul 2018 om 7:34 nm
Ek krap kop…. wie is Lou?
Definitief bly jy is nog met ons en dat jy ons ‘n kykie in jou lewe gee. Ek geniet jou kwikslae… krap (alweer) met tye kop oor jou intelligensie… en geniet dit om in jou stapskoene die natuur te verken 😊 Dis ok… jy hoef nie vir my tannie te sê nie!!!!
4 Jul 2018 om 7:54 nm
Kameel is Kameel en Camilla is bloedjonk
5 Jul 2018 om 10:19 vm
Jy is so n uitstaande interessante mens. Ek is bly jy het die skryfgogga ontdek. Skryf is n lekker ontvlugting en dan daarby die kommentare wat gelewer word is netso lekker.
16 Jul 2018 om 3:27 nm
Baie dankie Inneke geniet ook jou manewales in Kiwi land
6 Jul 2018 om 9:35 nm
Ek hou daarvan, die verskil tussen om te blog en om ‘n blogger te wees.
16 Jul 2018 om 2:32 nm
Ek is besonder bly dat jy besluit het om ‘n blogger te wees. Dis lekker hier in Blogland, nè?
16 Jul 2018 om 3:08 nm
Dankie Hester inderdaad